kalixlouiis/myanmar-wikipedia-corpus huggingface dataset:
DDoS တိုက်ခိုက်မှုတစ်ခုတွင် ကမ္ဘာတစ်ဝန်းရှိ ပျံ့နှံ့သွားသည့် ကွန်ပျူတာအားလုံးလည်း ပါဝင်သည်။
ထိုကဲ့သို့ တိုက်ခိုက်ခံရသည့် ကွန်ပျူတာများကို botnets ဟု ခေါ်သည်။
botnets များသည် ဗိုင်းရပ်စ်များဖြင့် တိုက်ခိုက်ခြင်း၊ အပိုင်စီးခြင်း ခံရသည့် အိမ်သုံးကွန်ပျူတာများ ဖြစ်ကြသည်။
botnets များသည် အမျိုးမျိုးသော ရည်ရွယ်ချက်များဖြင့် ဆိုက်ဘာပြစ်မှုများအတွက် အသုံးချခံရသည့် ကွန်ပျူတာများ ဖြစ်သည်။
၎င်းကွန်ပျူတာများကို အင်တာနက် အဆက်အသွယ်မှ တစ်ဆင့် ထိန်းချုပ်ထားကြသည်။
၂၀၁၀ ခုနှစ်၊ အောက်တိုဘာလ - နိုဝင်ဘာလ တိုက်ခိုက်မှုပမာဏသည် နေ့စဉ် ၀.၅ မှ ၁၀-၁၅ Gbit/s သို့ တိုးလျက်ရှိခဲ့သည်။
အကြိမ်ရာပေါင်းများစွာ တိုက်ခိုက်ခဲ့သဖြင့် နိုင်ငံ၏ ၄၅ Mbit/s T3 မြေပြင်နှင့် ဂြိုဟ်တုလင့်များကို လွှမ်းမိုးကာ ချုပ်ကိုင်နိုင်သည်ထက်ပင် ပိုမိုခဲ့သည်။
စက်တင်ဘာလတွင် ဘလော့ဝဘ်ဆိုက်များကို တိုက်ခိုက်ခဲ့ရာ Gbit/s အစဉ်အတိုင်း ရှိခဲ့သည်။
၂၀၀၇ ခုနှစ်တွင် အက်စတိုးနီးယားနိုင်ငံတွင် ဖြစ်ခဲ့သည်များမှာ 90 Mbit/s ရှိခဲ့သည်။
ထိုဖြစ်ရပ်နှင့် နှိုင်းယှဉ်ပါက တစ်မိနစ်မှ ၁၀ နာရီ ကျော်သည်အထိ ကြာခဲ့သည်။
၂၀၁၀ ရွေးကောက်ပွဲမတိုင်ခင် မြန်မာနိုင်ငံရှိ တိုက်ဘာတိုက်ခိုက်မှုများ ၂၀၁၀ ခုနှစ်၊ ဖေဖော်ဝါရီလ ၁ ရက်နေ့တွင် ဖြစ်ပွားခဲ့သည့် ဆိုက်ဘာတိုက်ခိုက်မှုသည် ရတနာပုံတယ်လီပို့ ကုမ္ပဏီကို ထိခိုက်မှုများ ဖြစ်စေခဲ့သည်။
ပင်လယ်ရေကြောင်း ကေဘယ်ချို့ယွင်းကာ အင်တာနက်အဆက်အသွယ်အားလုံး ပြတ်တောက်ခဲ့သည့် ဖြစ်စဉ် ဖြစ်ပွားပြီးနောက် ဖြစ်ပွားခဲ့သည်။
စတီဖင် ရောဘတ် အာဝင် (; ၂၂ ဖေဖော်ဝါရီ - ၄ စက်တင်ဘာ ၂၀၀၆)သည် မိကျောင်းမုဆိုးဟု ကျော်ကြားပြီး၊ ဩစတြေးလျ တိရစ္ဆာန်ဥယျာဉ် စောင့်ရှောက်သူ၊ ရုပ်သံ အစီအစဉ် တင်ဆက်သူ တစ်ဦး ဖြစ်သည်။
အာဝင်သည် သူ၏ ဇနီး တယ်ရီနှင့်အတူ ပူးတွဲ တင်ဆက်သော နိုင်ငံတကာသို့ ထုတ်လွှင့်သည့် တောတွင်း တိရစ္ဆာန် ဖြစ်ရပ်မှန် မှတ်တမ်း စီးရီး တခု ဖြစ်သော မိကျောင်းမုဆိုး (၁၉၉၆-၂၀၀၇) အစီအစဉ်မှ စ၍ ကမ္ဘာတဝန်း အောင်မြင်မှု ရရှိခဲ့သည်။
မိကျောင်းဖိုင်များ (၁၉၉၉-၂၀၀၁)၊ မိကျောင်းမုဆိုးမှတ်တမ်းများ (၂၀၀၂-၂၀၀၆)နှင့် မွေးကင်းစတိလေးများ (၂၀၀၅) စီးရီးတို့ကိုလည်း စုံတွဲ တင်ဆက်ခဲ့သည်။
အာဝင်တို့ လင်မယားသည် ကွင်းစလန်ပြည်နယ်၏ မြို့တော် ဖြစ်သော ဘရစ္စဘိန်း၏ မြောက်ဘက် ကီလိုမီတာ ၈၀ (မိုင် ၅၀) ခန့် အကွာတွင် ရှိသော ဘီယာဝါမှာ အာဝင်မိဘများ တည်ထောင်ခဲ့သော ဩစတြေးလျတိရစ္ဆာန်ဥယျာဉ်ကိုလည်း ပိုင်ဆိုင်ပြီး အတူတကွ စီမံခန့်ခွဲသည်။
အာဝင်သည် သမုဒ္ဒရာ၏ အသေစေနိုင်လောက်ဆုံးဟု အမည်ပေးထားသော ရေအောက် မှတ်တမ်းတင် ရုပ်ရှင် ရိုက်ကူးနေစဉ် ငါးလိပ်ကျောက် တစ်မျိုးက ဆူးချွန်ဖြင့် ရင်ဘတ်ကို အထိုးခံရပြီးနောက် ၄ စက်တင်ဘာ ၂၀၀၆ ၌ ကွယ်လွန်သည်။
ငယ်စဉ်ဘဝ ဗစ်တိုးရီးယား၊ မဲလ်ဘုန်းမြို့ဆင်ခြေဖုံး ဖြစ်သော အက်ဆင်ဒန်၌ ဘော့ အာဝင်နှင့် လင်းတို့က အာဝင်ကို သူ့မိခင် မွေးနေ့မှာပင် မွေးဖွားသည်။
သူသည် အဖေဘက်မှ အိုင်းရစ်သွေး ပါလာသည်။
၁၉၇၀ တွင် ကွင်းစလန်းသို့ မိဘများနှင့်အတူ ကလေးအရွယ်ဖြင့် ပြောင်းရွှေ့လာပြီး၊ လင်းစဘိုရော့ စတိတ်ကျောင်းနှင့် ကလောင်းဒရာ စတိတ် အထက်တန်းကျောင်းတွင် တက်ရောက်သည်။
"Honour Steve Irwin's passion for nature" , Queensland Government Department of Education and Training, 2006. အာဝင်က သူ့အဖေကို ကုန်းရေတွားသွားသတ္တဝါဗေဒကို စိတ်ပါဝင်စားသည့် တောရိုင်း တိရစ္ဆာန် ကျွမ်းကျင်သူအဖြစ်၊ သူ့အမေ လင်းကို တောရိုင်းတိရစ္ဆာန် ပြန်လည်ထူထောင်ရေးသမား အဖြစ် ဖော်ပြသည်။
ကွင်းစလန်းသို့ အိမ်ပြောင်းလာပြီးနောက် ဘော့နှင့် လင်း အာဝင်တို့သည် ကွင်းစလန် တွားသွားနှင့် တိရစ္ဆာန် ပန်းခြံအသေးစားကို စတင် ထူထောင်လိုက်ကာ၊ စတိသည် မိကျောင်းများ၊ အခြား တွားသွားကောင်များ ပတ်ချာလည်ဖြင့် ကြီးပြင်းလာသည်။
အာဝင်သည် နေ့စဉ် တိရစ္ဆာန်များကို အစာကျွေးရခြင်း၊ ထိန်းသိမ်းစောင့်ရှောက်ပေးရခြင်းတို့ဖြင့် ပန်းခြံထဲတွင် တနိုင်တပိုင် လုပ်ကိုင် ကူညီပေးသည်။
ခြောက်နှစ်မြောက် မွေးနေ့လက်ဆောင်အဖြစ်၊ သူသည် ၁၂ ပေ (၄ မီတာ) ရှည်သော စကရပ် ဖိုင်သွန်(စပါးကြီးမြွေ တမျိုး၊ scrub python) ကို လက်ခံ ရရှိသည်။
အစောပိုင်း အသက်အရွယ်တွင် သူ့အဖေက တွားသွား သတ္တဝါများနှင့် ပတ်သတ်သော ဗဟုသုတများကို သူ့အား သင်ပေးပြီးနောက် အသက် ကိုးနှစ် ရောက်သော် မိကျောင်းများကို စတင် ကိုင်တွယ်ခိုင်းသည်။
ထိုအသက်မှာပင် ဖခင်၏ ကြီးကြပ်မှု အောက်၌ ပထဦးစွာ မိကျောင်းနှင့် စတင် နပန်းလုံးရသည်။
ကွင်းစလန်၏ အရှေ့ဘက် ကမ်းရိုးတန်း စီမံရေးအစီအစဉ်တွင် လုပ်အားပေး ပါဝင်ကာ မိကျောင်းပေါင်း အကောင် ၁၀၀ ကျော် ဖမ်းပေးပြီး၊ အချို့ကို တောပြောင်းပေး၍ အချို့ကိုမူ မိသားစုပိုင်သော ပန်းခြံ၌ အိမ်ငယ်ဖြင့် မွေးမြူသည်။
"The Irwin Family", Australia Zoo web site. Retrieved 14 January 2011. အာဝင်သည် ၁၉၉၁ တွင် ပန်းခြံ အုပ်ချုပ်ရေးကို လွှဲပြောင်းရယူပြီး၊ ၁၉၉၈ တွင် ၎င်းကို ဩစတြေးလျ တိရစ္ဆာန် ဥယျာဉ်ဟု အမည်ပြောင်းလိုက်သည်။
မြန်မာနိုင်ငံတွင် ပထမဆုံးသော အင်တာနက်အဆက်အသွယ်များကို ၂၀၀၀ ခုနှစ်ကတည်းက အသုံးပြုနေပြီ ဖြစ်သည်။
၂၀၁၁ ခုနှစ်၊ စက်တင်ဘာလ အစပိုင်းတွင် အင်တာနက်ဆင်ဆာဖြတ်သည်များကို သိသိသာသာပင် ဖြေလျော့ပေးခဲ့သည်။
၂၀၁၁ ခုနှစ်၊ စက်တင်ဘာလ မတိုင်ခင်က တပ်မတော်အစိုးရသည် ဆော့ဖ်ဝဲကို အခြေခံသည့် ဆင်ဆာပြုလုပ်ခြင်းဖြင့် အင်တာနက် ဆက်သွယ်မှုများကို ထိန်းချုပ်ကန့်သတ်ရန် ပြုလုပ်ခဲ့သည်။
၂၀၁၅ ခုနှစ်တွင် အင်တက်နက်အသုံးပြုသူအရေအတွက်သည် ၁၂.၆% တိုးတက်လာခဲ့သည်။
ထိုအချိန်တွင် မိုဘိုင်းအင်တာနက်သည် 3G အင်တာနက်ကို ရနေပြီ ဖြစ်သည်။
အင်တာနက်ကို ဆက်သွယ်ရေးကုမ္ပဏီများဖြစ်သည့် တယ်လီနော၊ အမ်ပီတီ၊ အူရီဒူးတို့က ထောက်ပံ့ပေးထားကြသည်။
၂၀၁၇ ခုနှစ်တွင် တပ်မတော်မှ ရှယ်ယာထည့်ဝင်ထားသော မိုင်တဲမှာလည်း အင်တာနက်ဝန်ဆောင်မှု ပေးသည့်ကုမ္ပဏီတစ်ခု ဖြစ်လာခဲ့သည်။
၂၀၂၁ ခုနှစ် စစ်အာဏာသိမ်းမှုအပြီးတွင် စစ်ကောင်စီမှ အင်တာနက်အသုံးပြုမှုများကို ဆင်ဆာဖြတ်တောက်မှုများ ပြန်လည်ပြုလုပ်လာခဲ့သည်။
ထို့အပြင် အင်တာနက်ကာဖျူးဟုခေါ်သော ညဘက် အင်တာနက်ဖြတ်တောက်မှုများကိုလည်း ပြုလုပ်ခဲ့သည့်အပြင် ၂၀၂၁ ခုနှစ် မတ်လ ၁၄ ရက်နေ့ညတွင် နိုင်ငံတစ်ဝန်း မိုဘိုင်းအင်တာနက်နှင့် ဝိုင်ဖိုင်နည်းပညာသုံး အင်တာနက်ဖြန့်ဝေမှုတို့ကို အကန့်အသတ်မရှိဖြတ်တောက်ခဲ့သည်။
စစ်ကောင်စီ၏ အင်တာနက်ဖြတ်တောက်မှု မှတ်တမ်းများ မြန်မာနိုင်ငံ၏ ထိပ်တန်းအဆင့် ဒိုမိန်းသည် .mm ဖြစ်သည်။
အင်တာနက် ရရှိအသုံးပြုခြင်း ဝန်ဆောင်မှုပေးသူများ၊ အင်တာနက်ကဖေးများ မြန်မာတယ်လီပို့ (ယခင် - ပုဂံဆိုက်ဘာတက်)"The Internet in Burma (1998-2009) " , Mizzima News၊ ရတနာပုံ တယ်လီပို့"Company at a glance" , Yatanarpon Teleport Co., Ltd.၊ သတင်းအချက်အလက်နည်းပညာဗဟိုဝန်တောင်မှုမျာ (ITCS)"New consortium to shake up IT sector" , Ye Kaung Myint Maung, Myanmar Times, vol.19, no.370 (11–17 June 2007), Red Link Communications, satellite internet provider Skynet, Frontiir, နိုင်ငံပိုင် MPTနှင့် Kinetic Myanmar Technology, Information Technology department, Ministry of Communications, Posts and Telegraphs, accessed 10 June 2011 တို့သည် အင်တာနက်ဝန်ဆောင်မှုပေးသူများ ဖြစ်ကြသည်။
"Myanmar Internet Provider", Guide for Myanmar 2007"Internet service hampered as Myanmar Teleport server breaks down" , Mizzima News Agency, 10 February 2009 ၂၀၁၁ ခုနှစ် မတိုင်ခင်က အင်တာနက်ကဖေးဆိုင်များသည် အသုံးပြုသူများအတွက် အခြေခံကျသည့် အသုံးပြုရာနေရာများ ဖြစ်ကြသည်။
အများစုသည် မတူညီသော ဆော့ဖ်ဝဲများကို အသုံးပြုပြီး အစိုးရ၏ proxy servers ကို ဖြတ်ကျော်ကာ အသုံးပြုကြသည်။
"No More Proxies: Myanmar Teleport" , Saw Yan Naing, The Irrawaddy Publishing Group, 29 May 2008"Bypassing Internet Censorship in Burma / Myanmar" , VPNHero.com, 16 March 2011 အင်တာနက်ကဖေးများတွင် အသုံးပြုမှုသည် ဈေးသက်သာသည့် မိုဘိုင်းအင်တာနက်များ သုံးစွဲနိုင်လာသည့်အခါ အသုံးပြုမှု ကျဆင်းလာခဲ့သည်။
သို့သော် အင်တာနက်ကဖေးဆိုင်များသည် လက်ရှိအချိန်အထိ ရန်ကုန်နှင့် မန္တလေးမြို့များတွင် ကျယ်ပြန့်စွာ အသုံးပြုနေတုန်း ဖြစ်သည်။
ဘလော့ရေးသားခြင်းနှင့် အခြားသော မိုဘိုင်းကိရိယာများဖြင့် ဆောင်ရွက်ရန် မဖြစ်နိုင်သည့်၊ လုပ်ဆောင်ရန် ခက်ခဲသည့် ကိစ္စများအတွက် အသုံးပြုကြသည်။
၂၀၁၅ ခုနှစ်နောက်ပိုင်းတွင် FTTH နည်းပညာဖြင့် အင်တာနက်ပေးသည့်ကုမ္ပဏီများ တဖြေးဖြေးတိုးများလာခဲ့သည်။
အင်တာနက်ဝန်ဆောင်မှုပေးသည့် ကုမ္ပဏီများ တိုးများလာသည်နှင့် အမျှ အင်တာနက်အသုံးပြုခများမှာလည်း သိသာစွာ လျော့ကျလာခဲ့သည်။
၂၀၂၁ စစ်အာဏာမသိမ်းမှီအထိ အင်တာနက်အသုံးပြုခသည် 1 MB ကို ၅ ကျပ်ဟုသတ်မှတ်ထားသော်လည်း ၉၉၉ကျပ် ၂၀၄၈၀မီကာဘိုက် ၁ ကျပ်ကို ၀.၀၄၈ MB နှင့် ညီမျှသော အင်တာနက်ပက်ကေ့များလည်းရှိခဲ့ပြီး(ooredoo myanmar)FTTH ဝန်တောင်ခများမှာလည်း 15 Mbps ကို လစဉ် အနည်းဆုံး ၂၀ ၀၀၀ ကျပ်ဖြင့်ရယူနိုင်သည်။
အင်တာနက် အသုံးပြုခြင်း မြန်မာနိုင်ငံ၏ အင်တာနက် အသုံးပြုမှုနှုန်းသည် အလွန်ပင်နည်းသည်။
ထိုသို့ဖြစ်ရခြင်းမှာ အစိုးရ၏ တန်ဖိုးအခအပေါ်ရှိ ကန့်သန့်ချက်များနှင့် ရည်ရွယ်ချက်ရှိရှိ ဝန်ဆောင်မှုများ၊ အခြေခံအဆောက်အဦတို့ကို ချို့ယွင်းမှုကြောင့် ဖြစ်သည်။
World Internet Stats ၂၀၁၂ ခုနှစ်၊ ဇွန်လရှိ ကိန်းဂဏန်းများအရ မြန်မာနိုင်ငံရှိ အင်တာနက်အသုံးပြုသူ အရေအတွက်သည် ၅၃၄၉၃၀ ကျော်ရှိသည်။
နိုင်ငံ့စုစုပေါင်းလူဦးရေ၏ ၁ % ပမာဏ ဖြစ်သည်။
အရေအတွက်များသည့် အဓိကအသုံးပြုသူများသည် ရန်ကုန်နှင့် မန္တလေးမြို့များမှ ဖြစ်သည်။
"Asia" , Internet World Stats, 23 September 2013. Retrieved 31 October 2013. သို့သော် ၄၂ မြို့သည် အင်တာနက်အသုံးပြုလို့ ရသည်။
ရန်ကုန်နှင့် မန္တလေးမြို့ပြင်မှ အသုံးပြုသူသည် ၁၀၀၀၀ ကျော် ရှိသည်။
၂၀၁၂ ခုနှစ်တွင် နိုင်ငံ၏ အင်တာနက်ဆက်သွယ်မှု ၄၀,၀၀၀ မှ အများစုသည် ADSL circuits များ ဖြစ်ကြသည်။
နောက်ပိုင်းတွင် dial-up, satellite terminal, and WiMax တို့ ဖြစ်လာကြသည်။
MPT က မန္တလေးတွင် fibre-to-the-home စမ်းသပ်မှုကို ပြုလုပ်ခဲ့သည်။
ပုံစံတူ စမ်းသပ်မှုများလည်း ရန်ကုန်တွင် ပြုလုပ်ခဲ့သည်။
၂၀၁၅ ခုနှစ်၊ ဇူလိုင်လ ၂၂ ရက်တွင် တယ်လီနောမြန်မာ၏ အမှုဆောင်အရာရှိက တယ်လီနောအသုံးပြုသူများ၏ ၅၅% ဖြစ်သည့် ၁၀ သန်းသော အသုံးပြုသူများသည် ဒေတာသုံးသူများ ဖြစ်သည်ဟု ပြောခဲ့သည်။
"Competition, watch out’ says Telenor Myanmar CEO, as subs over 10 million | The Myanmar Times မြန်မာနိုင်ငံရှိ အင်တာနက်သုံးသူများသည် အနည်းဆုံး ၅.၅ သန်းသို့ တိုးတက်လာသည်။
ကမ္ဘာ့အင်တာနက်စာရင်းကိန်းဂဏန်းများအရ အင်တာနက်အသုံးပြုသူများသည် နိုဝင်ဘာလ၊ ၂၀၁၅ ခုနှစ်တွင် ထုတ်ပြန်ခဲ့သည်။
http://www.internetworldstats.com/asia.htm#mm , Internet World Stats, 15th November 2015. ဘလော့ရေးသားခြင်း ၂၀၁၀ ခုနှစ်၊ အောက်တိုဘာလတွင် ပြုလုပ်ခဲ့သည့် လေ့လာမှုတစ်ရပ်အရ မြန်မာနိုင်ငံတွင် ဘလော့ရေးသားခြင်းသည် လျင်မြန်စွာ ကြီးထွားလာသည့် အင်တာနက်အသုံးပြုမှု ဖြစ်သည်။
၂၀၀၉ ခုနှစ်မှစတင်ကာ ၂၅ % တိုးတက်လာခဲ့သည်။
"Blogging Increases 25% Within A Year” (Blog Yay Thar Hmu Ta Nhit Ah Twin 25 Yar Khaing Hnoan Toe Lar) , Myanmar Internet Journal, 17 December 2010 ၂၀၀၉ ခုနှစ်တွင် သိပ္ပံနည်းကျမလုပ်ခဲ့ရသည့် လေ့လာမှုကမူ အောက်ပါအချက်အလက်များ တွေ့ရှိခဲ့သည်။
“Myanmar Blogger Survey 2009”, Nyi Lynn Seck, Myanmar Blogger Society, Rangoon, slides, 2 February 2010 ဘလော့များသည် ဖျော်ဖြေရေး (၁၄ %)၊ နည်းပညာ၊ ကွန်ပျူတာ နှင့် အင်တာနက် (၁၇ %)၊ စာအုပ်နှင့် စာပေ (၉ %)၊ ဝါသနာများနှင့် ခရီးသွား (၆ %)၊ နိုင်ငံရေး (၅ %)၊ ကိုးကွယ်ယုံကြည်မှု (၄ %)၊ အခြားသော အကြောင်းအရာများကို ရေးသားကြသည်။
မြန်မာဘလော့ဂါများ၏ ၅၂ % သည် မြန်မာနိုင်ငံမှ အသုံးပြု ရေးသားကြသူများ ဖြစ်သည်။
၄၈ % ကမူ နိုင်ငံခြားမှနေ၍ ရေးသားကြသည်။
၇၂ % သော ဘလော့ဂါများသည် ယောက်ျားများ ဖြစ်သည်။
၂၇ % မှာ အမျိုးသမီးများ ဖြစ်သည်။
၇၇ % သည် တစ်ကိုယ်တည်းသမားများ ဖြစ်၍ ၁၄ % သည် လက်ထပ်ပြီးသူများ ဖြစ်သည်။
၃၀ % သည် အသက် ၂၆ - ၃၀ နှစ်၊ ၂၉ % သည် အသက် ၂၁ - ၂၅ ရှိကြသည်။
၈၀ % သော ဘလော့များသည် မြန်မာဘာသာဖြင့် ရေးသားကြသည်။
၈ % သော ဘလော့များသည် အင်္ဂလိပ်ဘာသာဖြင့် ရေးသားကြသည်။
၁၀ % သော ဘလော့များသည် အင်္ဂလိပ်၊ မြန်မာဘာသာ နှစ်ဘာသာဖြင့် ရေးသားကြသည်။
အခြားကျန်ရှိသည့် ဘလော့များသည် လူမျိုးစုဘာသာစကားများဖြစ်သည့် ကချင်၊ ကရင်၊ ချင်း စသည့်ဘာသာစကားများဖြင့် ရေးသားကြသည်။
လူမှုကွန်ရက် အသုံးပြုမှုများ ကိုးကား ပြင်ပလင့်ခ်များ "The Internet and Burma (1998-2009)" , Mizzima News, 24 September 2009 "Burning down Myanmar's Internet firewall" an article on Myanmar's Internet Censorship by Shawn W Crispin in Asia Times Online, 21 September 2007 Internet in Mawlamyine Internet In Myanmar a website listing the different Internet Service Providers in Myanmar and comparing their plans and respective coverage Category:နိုင်ငံအလိုက် အင်တာနက်။
ဂျင်းနေမြို့ သည် မာလီနိုင်ငံ အလယ်ပိုင်း နိုင်ဂျာမြစ် ကုန်းတွင်းမြစ်ဝကျွန်းပေါ်ဒေသတွင် တည်ရှိသော မြို့နှင့် မြို့ပြ ကွန်မြူးန် တစ်ခု ဖြစ်သည်။
မော့ပ်တီဒေသ၏ ဒေသခွဲရှစ်ခု ထဲမှ တစ်ခု အပါအဝင်ဖြစ်သော ဂျင်းနေ ဒေသခွဲ၏ အုပ်ချုပ်ရေးမြို့ ဖြစ်သည်။
ကွန်မြူးန်တွင် ပတ်ဝန်ကျင်း ကျေးရွာ ၁၀ ရွာလည်း ပါဝင်ပြီး ၂၀၀၉ ခုနှစ်တွင် လူဦးရေ ၃၂,၉၄၄ ဦး ရှိသည်။
ဂျင်းနေမြို့၏ သမိုင်းကြောင်းသည် တင်းဘတ်တူးမြို့၏ သမိုင်းကြောင်းနှင့် ဆက်စပ်နေသည်။
၁၅ ရာစု မှ ၁၇ ရာစု အတွင်းတွင် ဆာဟာရ ကိုဖြတ်သန်းကုန်သွယ်ကြသော တင်းဘတ်တူးမြို့သို့ အဝင်အထွက် ဆား၊ ရွှေနှင့် ကျွန်ကဲ့သို့သော ကုန်စည်များသည် ဂျင်းနေမြို့ကို ဖြတ်သန်းသွားကြသည်။
ထိုမြို့နှစ်ခုစလုံးသည် အစ္စလာမ် ပညာတတ်တို့ ၏ အချက်အချာ ဌာန ဖြစ်ခဲ့သည်။
ဂျင်းနေမြို့၏ ကြွယ်ဝမှုသည် ထိုကုန်သွယ်မှုအပေါ်တွင် မူတည်နေပြီး ပေါ်တူဂီတို့မှ အာဖရိက ကမ်းရိုးတန်းတွင် ကုန်သွယ်ရေးစခန်းများ တည်ထောင်သော အခါတွင် ဆာဟာရကို ဖြတ်သန်းကုန်သွယ်မှု ကျဆင်းခဲ့ပြီး ဂျင်းနေမြို့သို့လည်း ရိုက်ခတ်ခဲ့သည်။
ဂျင်းနေမြို့သည် ၎င်း၏ ရွှံ့ ဗိသုကာလက်ရာများကြောင့် ထင်ရှားကျော်ကြားပြီး နာမည်အကြီးဆုံးမှာ ၁၉၀၇ ခုနှစ် အစောပိုင်း ဗလီတည်ရှိရာနေရာတွင် ထပ်မံတည်ဆောက်ခဲ့သော မဟာဗလီကြီး ဖြစ်သည်။
မြို့၏ တောင်ဘက်တွင် ဆာဟာရတောင်ပိုင်းရှိ ရှေးအကျဆုံး မြို့ဖြစ်သော ဂျင်းနေဂျနိုမြို့ ရှိသည်။
ဂျင်းနေနှင့် ဂျင်းနေဂျနိုမြို့တို့အား ၁၉၈၈ ခုနှစ်တွင် ယူနက်စကိုမှ ကမ္ဘာ့အမွေအနှစ်နေရာ အဖြစ်သတ်မှတ်ခဲ့သည်။
ဆာဂါမာသာ အမျိုးသားဥယျာဉ် သည် နီပေါနိုင်ငံ အရှေ့ပိုင်း ဟိမဝန္တာတောင်တန်းဒေသတွင် တည်ရှိသော ထိန်းသိမ်းထားသောနယ်မြေတစ်ခု ဖြစ်ပြီး ထင်ရှားသော ဧဝရက်တောင် တည်ရှိရာ နေရာဖြစ်သည်။
အကျယ်အဝန်းအားဖြင့် ၄၄၃ စတုရန်းမိုင် (၁,၁၄၈ စတုရန်းကီလိုမီတာ) ရှိပြီး ဆိုလူခမ်ဘူးခရိုင် အတွင်း တည်ရှိကာ အမြင့်ပေ ၂,၈၄၅ မီတာ မှ ဧဝရက်တောင်ထိပ် အထိ အမြင့်ပေ ၈,၈၄၈ မီတာ (၉,၉၃၄ ပေ မှ ၂၉,၀၂၉ပေ) အထိ တည်ရှိကာ တောင်ဘက်တွင် ဒတ်ကိုဆီ မြစ် အထိ တည်ရှိသည်။
အရှေ့ဘက်ကပ်လျှက်တွင် မာကာလူဘာရွန်း အမျိုးသားဥယျာဉ် တည်ရှိသည်။
Bhuju, U. R., Shakya, P. R., Basnet, T. B., Shrestha, S. (2007). Nepal Biodiversity Resource Book. Protected Areas, Ramsar Sites, and World Heritage Sites . International Centre for Integrated Mountain Development, Ministry of Environment, Science and Technology, in cooperation with United Nations Environment Programme, Regional Office for Asia and the Pacific. Kathmandu, Nepal. ဆာဂါမာသာ ဆိုသည်မှာ နေပါလီ ဘာသာစကားမှ ဆင်းသက်လာပြီး ဆာဂါမှာ ကောင်းကင်ဟု အဓိပ္ပာယ်ရကာ မာသာ မှာ ဦးခေါင်း ဟု အဓိပ္ပာယ်ရသည်။
Turner, R. L. (1931). सगर् sagar and माथा matha in: A comparative and etymological dictionary of the Nepali language. K. Paul, Trench, Trubner, London. ထိုသို့ ထိန်းသိမ်းထားသော နယ်မြေအား ငှက်များ အတွက် အရေးကြီးသော ဒေသအဖြစ် အပြည်ပြည်ဆိုင်ရာ ငှက်ရှင်သန်ရေးအဖွဲ့မှ သတ်မှတ်ထားပြီး ကြီးမြတ်သော ဟိမဝန္တာမြင်ကွင်း အဖြစ် သတ်မှတ်ထားသော နေရာတွင် ပါဝင်သည်။
၂၀၁၁ ခုနှစ် ဒီဇင်ဘာလ ၁၁ ရက်နေ့တွင် မြန်မာနိုင်ငံ ရဲတပ်ဖွဲ့မှ ရန်ကုန်မြို့တွင် ဖြစ်ပွားခဲ့သော ပြင်းထန်စွာ ပေါက်ကွဲမှုကြောင့် မီးလောင်ကျွမ်းခဲ့မှုကို သတင်းထုတ်ပြန်ခဲ့ပြီး ထိုမီးလောင်ပေါက်ကွဲမှုကြောင့် အနည်းဆုံး လူ ၁၇ ဦးခန့်သေဆုံးခဲ့ပြီး လူ ၈၃ ဦး ဒဏ်ရာရရှိခဲ့သည်။
သေဆုံးမှုတွင် ပေါက်ကွဲမှုကြောင့် လောင်ကျွမ်းခဲ့သော မီးများအား ငြှိမ်းသတ်သော မီးသတ်သမား ၅ ဦးလည်း ပါဝင်ခဲ့သည်။
နိုင်ငံတော်ပိုင် ကုန်လောင်ရုံများမှ စတင်လောင်ကျွမ်းခဲ့သော မီးကို ငြှိမ်းသတ်နေစဉ်တွင် ပေါက်ကွဲမှုဖြစ်ပေါ်ခဲ့သည်။
သိမ့်သိမ့်တုန်သွားသော ပေါက်ကွဲမှုကြောင့် အိမ်ခြေ အလုံး ၁၀၀ ကျော်၊ ကုန်လောင်ရုံ ၂၆ လုံးနှင့် ဘုန်းကြီးကျောင်း ၂ ခု ထိမှန်ပျက်ဆီးခဲ့ပြီး ထိုအထဲတွင် မီးသတ်ကား လေးစီးလည်း ပါဝင်ခဲ့သည်။
ပေါက်ကွဲမှုသည် မြို့တစ်ခုလုံးအား ရိုက်ခတ်ခဲ့ပြီး လူအများ အိပ်ပျော်နေခြင်းမှ ဆောင့်နိုးသကဲ့သို့ ရှိခဲ့သည်။
ပေါက်ကွဲမှုကြောင့် ထိုနေရာတွင် ကျယ်ကာ နက်သော တွင်းနက်ကြီးတစ်ခုဖြစ်ပေါ်ခဲ့သည်။
နိုင်ငံတော်မှ ထိုကုန်လောင်ရုံများအား ငှားရမ်းခဲ့သော ပိုင်ရှင်နှစ်ဦးမှာ ထိုကုန်လောင်ရုံများတွင် အီလက်ထရောနစ်ပစ္စည်းများ၊ ဓာတုပစ္စည်းများနှင့် ဆေးဘက်ဝင်ပစ္စည်းများ သိုလှောင်ခဲ့ကြပြီး ကြောက်မက်ဖွယ်ရာ ပေါက်ကွဲမှုနှင့် မီးလောင်ကျွမ်းခဲ့မှုတို့သည် ထိုအရာများကြောင့်ဟု မှတ်ယူခဲ့ကြသည်။
လဲ့ဆန်းဗုဒ္ဓရုပ်ပွားတော် (; ) သည် ၂၃၃ ပေ (၇၁ မီတာ) ရှည်သည့် ကျောက်ဆင်းတု ဖြစ်သည်။
ထန် မင်းဆက်ကာလ ၇၁၃ နှင့် ၈၀၃ အကြားတွင် တည်ခဲ့သည်။
The Leshan Giant Buddha: Largest Stone Buddha in the World | Ancient Origins ကျောက်ထရံကို မျက်နှာပုံစံ ထွင်းထုထားသည်။
တရုတ်နိုင်ငံ တောင်ပိုင်း စီချွမ်ပြည်နယ်ရှိ မင်မြစ်နှင့် တာ့တုမြစ်တို့ ဆုံရာတွင် တည်ရှိသည်။
ကျောက်ဆင်းတုသည် အော်မေတောင်နှင့် မျက်နှာချင်းဆိုင်ကာ တည်ရှိသည်။
မြစ်ရေသည် ရုပ်ပွားတော်၏ ခြေတော်များအောက်မှ စီးဆင်းလျက် ရှိသည်။
ကမ္ဘာပေါ်တွင် အကြီးဆုံးနှင့် အရှည်ဆုံး ဗုဒ္ဓကျောက်ဆင်းတု ဖြစ်သည်။
Mount Emei Scenic Area, including Leshan Giant Buddha Scenic Area. UNESCO World Heritage Site အော်မေတောင် သဘာဝနေရာသည် လဲ့ဆန်းရုပ်ပွားတော် ရှိသည့် နေရာဖြစ်သည်။
ထိုနေရာကို ယူနက်စကိုက ကမ္ဘာ့အမွေအနှစ်နေရာတစ်ခုအဖြစ် ၁၉၉၆ ခုနှစ်ကတည်းက သတ်မှတ်ခဲ့သည်။
Reuters, article ထိခိုက်ပျက်စီးမှု ရုပ်ပွားတော်သည် လျင်မြန်စွာ တိုးတက်လာသည့် နယ်ပယ်မှ ထုတ်လွှတ်သည့် ညစ်ညမ်းမှုများကို ခံခဲ့ရသည်။
ဆင်ဟွာသတင်းအေဂျင်စီက ထိုဒေသရှိ တရုတ်နိုင်ငံရှိ သဘာဝနှင့် အမွေအနှစ်နေရာများ၊ လဲ့ဆန်းရုပ်ပွားတော်တို့သည် ရာသီဥတု၊ လေညစ်ညမ်းမှု၊ ခရီးသွားထူထပ်မှုတို့ကြောင့် ထိခိုက်လျက်ရှိသည်ဟု ဆိုသည်။
အစိုးရကမူ ပြန်လည်ထိန်းသိမ်းသည့် လုပ်ငန်းများဆောင်ရွက်မည်ဟု ကတိပေးခဲ့သည်။
အရွယ်အစား ရုပ်ပွားတော်၏ ခြေဖဝါးတော်တစ်ဖက်နားတွင်အမျိုးသားတစ်ဦးကို တွေ့ရပုံ ၂၃၃ ပေ မြင့်မားသည့် ရုပ်ပွားတော်သည် ဗုဒ္ဓမြတ်စွာဘုရား ထိုင်နေသည့်ပုံစံ ဖြစ်သည်။
လက်ချောင်းများသည် ဒူးခေါင်းပေါ်သို့ တင်ထားသည်။
ပခုံးများသည် ၂၈ မီတာ ကျယ်သည်။
အသေးဆုံးခြေသည်းသည် ထိုင်နေသည့်လူတစ်ယောက် အလွယ်တကူ ဝင်ဆံ့သည်။
ရုပ်ပုံများ ကိုးကား Category:တရုတ်နိုင်ငံရှိ ကမ္ဘာ့အမွေအနှစ်နေရာများ Category:ဗုဒ္ဓရုပ်ပွားတော်များ။
ဒေါက်တာမောင်မောင်ခ ကို ၁၉၁၇ ခုနှစ်၊ နိုဝင်ဘာလ ၂ ရက်နေ့တွင် အဖဦးရွှေလွင်+အမိဒေါ်စိန်တို့မှ မော်လမြိုင်မြို့၌ မွေးဖွားခဲ့သည်။
ပညာရေး ၁၉၃၄ ခုနှစ် အသက် ၁၇ နှစ်အရွယ်တွင် ရန်ကုန်မြို့၊ မြို့မကျောင်း (အ.ထ.က(၂)ဒဂုံ)မှ သင်္ချာနှင့်ပါဠိဘာသာဂုဏ်ထူးဖြင့် ၁၀ တန်းအောင်မြင်ခဲ့သည်။
၁၉၃၉ ခုနှစ်တွင် B.Sc (Hons;) ဘွဲ့ကို ပထမအဆင့်ဖြင့်အောင်မြင်ခဲ့သည်။
အင်္ဂလန်နိုင်ငံသို့ပညာတော်သင်သွားရောက်ခဲ့သည်။
အင်္ဂလန်နိုင်ငံ၊ Imperial College နှင့် University of London တို့မှ M.Sc., DIC., M Inst P., Ph. D., FR Met S ဘွဲ့များကို ၁၉၄၄ ခုနှစ်တွင် ထူးချွန်စွာအောင်မြင်ပြီး ၁၉၄၅ တွင် မြန်မာပြည်သို့ပြန်လည်ရောက်ရှိခဲ့သည်။
၁၉၄၇ ခုနှစ်မှ ၁၉၆၃ ခုနှစ်အထိ ၁၆ နှစ်တိုင် မြန်မာနိုင်ငံ၏ ပထမဦးဆုံးသောမြန်မာနိုင်ငံသား ရူပဗေဒပါမောက္ခအဖြစ် တာဝန်ထမ်းဆောင်ရင်း သင်ကြားရေး၊ စီမံခန့်ခွဲရေး၊ သုတေသနတာဝန်များကို ဆောင်ရွက်ခဲ့သူဖြစ်သည်။
ထို့အပြင် ၁၉၆၄ ခုနှစ်မှ ၁၉၇၇ ခုနှစ်အထိ ရန်ကုန်တက္ကသိုလ် (ယခင် ဝိဇ္ဇာ-သိပ္ပံတက္ကသိုလ်) ပါမောက္ခချုပ်အဖြစ် ၁၄ နှစ်ကြာ ဆောင်ရွက်ခဲ့သည်။
၁၉၇၅ ခုနှစ်တွင် အဝေးသင်တက္ကသိုလ်စတင်တည်ထောင်ခဲ့သူဖခင်ကြီးအဖြစ် ပညာရေးလောကတွင်ထင်ရှားသည်။
မြန်မာနိုင်ငံ၏သက်တမ်းအရှည်ကြာဆုံး ရန်ကုန်တက္ကသိုလ်ပါမောက္ခချုပ်တစ်ဦးဖြစ်သည်။
မိသားစု ၁၉၄၇ ခုနှစ် ရူပဗေဒပါမောက္ခတာဝန်ထမ်းဆောင်ခဲ့သည့်နှစ်တွင် ဆရာမကြီးဒေါ်ခင်စိုးတင် (ဒေါ်ရူဘီခ) နှင့်ထိမ်းမြှားလက်ထပ်ခဲ့ပြီး သားဒေါက်တာအုပ်စိုးခ၊ သမီးများဖြစ်ကြသော ဒေါ်မေမီခ၊ ဒေါ်မေသီခ၊ ဒေါက်တာမြတ်မွန်ခတို့မွေးဖွားခဲ့သည်။
ဆရာကြီး ဒေါက်တာမောင်မောင်ခ သည် အသက် (၉၀) အရွယ် ၂၀ဝ၅ ခုနှစ်၊ ဖေဖော်ဝါရီလ ၁၅ ရက်တွင် ကွယ်လွန်ခဲ့သည်။
မြန်မာနိုင်ငံတွင်အထင်အရှားဆုံးရူပဗေဒပညာရှင်ဖြစ်သလို မိုးလေဝသပညာရှင်လည်းဖြစ်သည်။
မာထျန်းယွီ (ရေမာဟုလည်း တွင်)သည် တရုတ် ပေါ့အဆိုတော်နှင့် သရုပ်ဆောင် ဖြစ်သည်။
ပေကျင်း ရုပ်ရှင် အကယ်ဒမီမှ ဘွဲ့ရရှိသည်။
အသက် ၅ နှစ်တွင် လမုန့်ပွဲတော် ည၌ နာတာရှည် ရောဂါ ဖြစ်နေသော မိခင် ကွယ်လွန်ပြီး၊ ဖခင်မှာ အဝေးသို့ ထွက်သွားသည်။
မာနှင့် အစ်မ နှစ်ယောက်တို့သည် အသက် ကြီးရင့်ပြီ ဖြစ်သော အဘိုးအဘွားတို့နှင့် ကြုံရာကျပန်း အလုပ် လုပ်ရင်း ဘဝကို ဖြတ်သန်းခဲ့သည်။
马天宇（中国内地男演员、歌手）_百度百科 အနုပညာလမ်းကြောင်း ၂၀၀၆-၂၀၀၈၊ အဆိုတော်ပေါက်စဘဝ ၂၀၀၆ တွင် မာထျန်းယွီသည် My Hero ဟူသော စတားရှာဖွေရေး ပြိုင်ပွဲသို့ အသိအကျွမ်းများ အားပေးအားမြှောက် ပြုသောကြောင့် ဝင်ရောက် ယှဉ်ပြိုင်သည်။
ဝူဟန့် တစ်နယ်လုံးတွင် ဗိုလ်စွဲပြီး တရုတ်တစ်ပြည်လုံးတွင် ပြိုင်ရသော ဖိုင်နယ်အချီတွင် ဆဋ္ဌမဆု စွဲကာ၊ အကျော်ကြားဆုံး ယှဉ်ပြိုင်သူအဖြစ်လည်း အရွေးချယ်ခံရသည်။
၂၀၀၇ တွင်၊ မာသည် သူ၏ ပထမဆုံးသော အယ်လဘမ် လှပသော အလင်းကို ဖြန့်ချိသည်။
၎င်းအယ်လဘမ်သည် အောင်မြင်မှု ရရှိကာ၊ တရုတ်အယ်လဘမ်များအတွက် အာရှတေးဂီတဇယားတွင် ထိပ်စွဲလေသည်။
မာသည် တရုတ် ဘီလ်ဘုတ် ဆုပေးပွဲတွင် မျက်နှာသစ် ဆုနှစ်ခုနှင့် ပဉ္စမမြောက် အရှေ့တောင်အာရှ တေးဂီတဇယား ဆုပေးပွဲနှင့် ၁၁ ကြိမ်မြောက် အောင်မြင်ကျော်ကြား စတားဆုပေးပွဲတို့၌ အထင်ရှားဆုံး အဆိုတော်ဆုများကို ရရှိသည်။
အယ်လဘမ်၏ အဓိကသီချင်း "The Death of Gentleness"(သေသင့်တဲ့ နွေးထွေးမှု)သည်လည်း တစ်နှစ်တာအတွင်း ထိပ်ဆုံးသီချင်းဆယ်ပုဒ် အဖြစ် ရွေးချယ်ခံရသည်။
၂၀၀၉-၂၀၁၃၊ ပွဲဦးထွက် သရုပ်ဆောင်ခြင်းနှင့် ပေါက်ခြင်း မာသည် သူ၏ ပထမဆုံးသော ပွဲဦးထွက် ရုပ်ရှင် Evening of Roses (ညနှင်းဆီ) ၌ ပါဝင်ပြီး ၎င်းမှာ ချိုင်ကျီဟိန်၏ ညနှင်းဆီဝတ္ထုကိုပင် ပြန်ရိုက်ထားခြင်း ဖြစ်သည်။
၂၀၁၁ တွင် Wallace Huo နှင့် Cecilia Liu တို့နှင့် အပြိုင် နိုးနိုးကြားကြား မျက်နှာဖုံးများ တွင် ပါဝင်သရုပ်ဆောင်ရာ ပရိသတ် အာရုံစိုက်ခြင်း ခံရသည်။
၂၀၁၁ ယိုးခု ရုပ်သံဆုပေးပွဲတွင် ပေါက်အနုပညာရှင်ဆုကို ရရှိသည်။
ထို့နောက် ဟူနန်ရုပ်သံလိုင်းပိုင် မေချစ်သမီးချစ် (၂၀၁၂) တွင် သရုပ်ဆောင်ရာ ရုပ်သံလိုင်း သမိုင်းတလျှောက် ကြည့်ရှုသူ အမြင့်ဆုံး တက်လာသည်။
တဟုန်ထိုး တိုးဖောက်လာမှုအတွက် မာသည် အချီးကျူး ခံရသလို၊ ပိုင်တု ခေါ်သော ရှာဖွေရေးဝက်ဆိုက်များတွင် အရှာဖွေ ခံရဆုံး နံပါတ် တစ် ချိတ်ခဲ့သည်။
ထိုနှစ်မှာပင် ရွှင်ယွမ်ဓား၊ အာကာဒဏ်ချက် တွင် ဧည့် သရုပ်ဆောင်ရာ အများက သူ့ အနုပညာကို သတိထားမိကြပြန်သည်။
၂၀၁၃ တွင် ဟာသရုပ်ရှင် The Cosplayers တွင် သရုပ်ဆောင်သည်။
စတုတ္ထမြောက် LeTV ဆုပေးပွဲတွင် Most Potential ရုပ်ရှင်သရုပ်ဆောင် အဖြစ် အရွေးခံရသည်။
၂၀၁၄-၂၀၁၇၊ ကျော်ကြားလာခြင်း Young Sherlock (၂၀၁၄) ဇာတ်လမ်းတွဲတွင် သရုပ်ဆောင်ပြီးနောက် ပို၍ ကျော်ကြားလာကာ ခမ်းနားကြီးကျယ်သော ဝမ်ယွင်ဖန် အဖြစ် သရုပ်ဆောင်ခြင်းကို ပရိသတ်များ အကြိုက်တွေ့ပြီး၊ သူ့ကို ချစ်သော ဖန်များစွာ ရရှိစေသည်။
သူ့ကို သရုပ်ဆောင်အဖြစ် ပို၍ အသိအမှတ် ပြုလာသော Swords of Legends (၂၀၁၄)တွင် နှစ်ကိုယ်ခွဲ သရုပ်ဆောင်ရာ အောင်မြင်မှု တဟုန်ထိုး ရရှိသည်။
Narcissus ဟု အမည်ပေးထားသော ဆင်ဂယ်ကို တစ်နှစ်တည်းတွင် ဖြန့်ချိရာ မီဒီယာနှင့် ပရိသတ်များမှ အပြုသဘောဆောင်သော ဝေဖန်ချက်များ ရရှိပြီး၊ တရုတ်ပြည်ရှိ တေးဂီတဇယားအမျိုးမျိုးတွင် ထိပ်ချိတ်သည်။
၂၀၁၅ တွင်၊ မာသည် ခရီးသွားရင်း အစစ်အမှန်များ ရိုက်ကူးပြသသော ပန်းပွင့်ပေါ်က ညီအစ်မများ ရှိုးတွင် ပါဝင်ပြီး၊ "အချိန်ကို လေထဲမှာ နောက်ပြန်ရစ်ကြစို့" အမည်ရသည့် ရှိုးတေးကို သီဆိုပေးခဲ့သည်။
ထိုနှစ်တွင်ပင် ဟာသရုပ်ရှင်ဖြစ်သော Surprise တွင် သရုပ်ဆောင်သည်။
၎င်းသည် ဝင်ကြေး သန်းချီ ရပြီး၊ မာသည် သမိုင်းဝင်သူရဲကောင်း တစ်ဦး၏ ရုပ်ပုံလွှာ အတွက် တောင်းဆိုခံရသည်။
Esquire Man At His Best Award ဆုပေးပွဲတွင် အထူးချွန်ဆုံး ကျားအနုပညာရှင်ဆုကို ရရှိသည်။
၂၀၁၆ တွင်၊ သမိုင်းနောက်ခံ စိတ်ကူးယဉ် ဇာတ်လမ်းတွဲ Ice Fantasy တွင် ပါဝင်ပြီး၊ ၎င်းဇာတ်လမ်းတွဲမှာ ကောကျင်မင်၏ အရောင်းရဆုံး ဝတ္ထု City of Fantasy ကို အခြေခံထားကာ မာသည် တိတ်ဆိတ်ပြီး လျှို့ဝှက်လှသော ရေခဲမင်းသား ယင်းခုန်းရှည့်/လီထျင်းကျင်း အဖြစ် သရုပ်ဆောင်သည်။
ထိုဇာတ်လမ်းတွဲ ထုတ်လွှင့်ရာမှ စ၍ မာ့ကို နိုင်ငံတကာ ပရိသတ်က ပို၍ သိရှိလာကြသည်။
ထိုနှစ်မှာပင် အနုပညာလောကထဲ ရောက်သည့် ၁၀ နှစ်ပြည့် အထိမ်းအမှတ်အဖြစ် လက်ပန်း အယ်လဘမ်ကို ဖြန့်ချိသည်။
တေးသံသွင်း အယ်လဘမ် ခုနှစ်ခေါင်းစီးတရုတ်ခေါင်းစီး၂၀၀၆Only Missing Autumn 只欠秋天၂၀၀၇ Beautiful Light 宇光十色Happy Childhood 快乐童话၂၀၀၈Fly 飞၂၀၀၉The Longest Night in Shanghai 夜上海၂၀၁၀Bright Moonlight 月光晴朗၂၀၁၀Confidence 自言自宇၂၀၁၃Out of the World 世界之外၂၀၁၆Flower in Hand 手花 ဆင်ဂယ်တေး ခုနှစ် ခေါင်းစီး တရုတ်ခေါင်းစီး အယ်ဘမ် မှတ်ချက် ၂၀၀၇ "We Are Ready" Beijing Olympics song၂၀၀၈ "One World One Dream" 世界的梦想 "The Things We Want to Do and Accomplish" 想到和做到的 Xiao Long Da Gong Fu OST "Believe in Love" 相信爱 Charity song "Give You My Energy" 给你我的力量 ၂၀၁၅ "Let Time Rewind in the Wind" 让时光在微风中倒流 Sister Over Flowers OST ၂၀၁၆ "Love Like Cherry Blossoms" 愛如櫻 Ice Fantasy OST ရုပ်ရှင်ရုပ်သံ ရုပ်ရှင် ခုနှစ် ခေါင်းစီး တရုတ်ခေါင်းစီး ဇာတ်ကောင် မှတ်ချက်၂၀၀၉ Evening of Roses 夜玫瑰 Lan Heyan ၂၀၁၀ Illusion Apartment异度公寓 Meng Yifan၂၀၁၁ East Meets West 东成西就 2011 Cameo၂၀၁၃ The Cosplayers 百万爱情宝贝 Ye Chong ၂၀၁၅ Love Without Distance 土豪520 Yu Haiyan Surprise 万万没想到 Mu Rongbai ၂၀၁၇ The Founding of an Army 建军大业 Lin Biao A Better Tomorrow 4 英雄本色4Zhou ChaoTBA The Choice: A Story of the Old Shanghai 君子道：上海滩后传 ရုပ်သံ ခုနှစ် ခေါင်းစီး တရုတ်ခေါင်းစီး ဇာတ်ကောင် မှတ်ချက်၂၀၀၈ You Are My Dream 你是我的梦 Ma YuCameo၂၀၁၀ The Legend of Daiyu 黛玉传 Jia Baoyu The Vigilantes in Masks 怪侠一枝梅 He Xiaomei ၂၀၁၁ Scarlet Heart 步步惊心 Huang Di Cameo၂၀၁၂ Precious Mother, Precious Girl 宝贝妈妈宝贝女Zhang Hanzhe Xuan-Yuan Sword: Scar of Sky 轩辕剑:天之痕 Lü Chengzhi ၂၀၁၃ Romance of Tang Kongfu 唐朝浪漫英雄 Silver Hawk CameoLa Ma, Qiao Ba 辣妈俏爸 Yuan ZhidaLongmen Express 龙门镖局 Qingdong Cameo ၂၀၁၄The Home of Lady 淑女之家 Su Zhiwen Young Sherlock 少年神探狄仁杰 Wang Yuanfang Swords of Legends 古剑奇谭 Fang Lansheng Romantic Kitchen 浪漫满厨 Mi Qing၂၀၁၅ In the dream to find the answer 四手妙弹 Wen Shaohui CameoKung Fu mother-in-law 功夫婆媳 Huang Lezong The Gossip Girl 米粒向前冲 Meng Yan ၂၀၁၆ Edge of Happiness 缘来幸福 He Mu Singing All Along 秀麗江山之長歌行 Yan Ziling CameoIce Fantasy 幻城 Ying Kongshi / Li Tianjin Beauty Private Kitchen 美人私房菜 Lee Ma ၂၀၁၇ Ice Fantasy Destiny 幻城凡世Ma Tianci / Ying Kongshi TBA Liang Sheng, Can We Not Be Sad 凉生，我们可不可以不忧伤 Liang Sheng Secret of the Three Kingdoms 三国机密 Liu Xie / Liu Ping By Marriage to Remember 毛丫丫被婚记 Xiang Hui Scouring Marriage 淘婚记 Lee Xiaojun Cry Me a Sad River 悲伤逆流成河 Qi Ming ကိုးကား Category:၁၉၈၆ မွေးဖွားသူများ Category:သက်ရှိထင်ရှားပုဂ္ဂိုလ်များ Category:တရုတ် အမျိုးသား အဆိုတော်များ ကဏ္ဍ:တရုတ် အနုပညာရှင်များ ကဏ္ဍ:တရုတ် အမျိုးသား ရုပ်ရှင်သရုပ်ဆောင်များ။
မြန်မာသတင်းဌာန () သည် မြန်မာနိုင်ငံ၏ အစိုးရ တရားဝင်ပြန်ကြားရေး သတင်းဌာန တစ်ခုဖြစ်ပြီး ရန်ကုန်မြို့တွင် တည်ရှိသည်။
ထိုသတင်းဌာနကို တော်လှန်ရေးကောင်စီမှ အာဏာသိမ်းပြီး တစ်နှစ်အကြာ ၁၉၆၃ ခုနှစ်တွင် News Agency Burma (NAB) အဖြစ် တည်ထောင်ခဲ့ခြင်းဖြစ်သည်။
Shrivastava, 2007, p. 301Gunaratne, 2000, p. 353 ယခုအခါတွင် ထိုဌာနသည် ပြန်ကြားရေးဝန်ကြီးဌာန၊ သတင်းနှင့် စာနယ်ဇင်းလုပ်ငန်းအောက်တွင် တည်ရှိသည်။
State agency stops providing Aung San Suu Kyi photos; football coverage restricted - IFEX မြန်မာသတင်းဌာနသည် အစိုးရ၏ ကျင်းပသော ပွဲများကို ဓာတ်ပုံရိုက်ယူခွင့်ရှိသည့် တခုတည်းသောမီဒီယာဖြစ်သည်။
ပြည်တွင်းမြန်မာသတင်းသမားတို့သည် မြန်မာသတင်းဌာနကို ၎င်းတို့၏ သတင်းများတွင် ဓာတ်ပုံများ ထည့်သွင်းခွင့်ရရှိရေးအတွက် အမှီထားနေရသည်။
ထိုသတင်းဌာနသည် ပြန်ကြားရေးဝန်ကြီးဌာနအောက်တွင် လည်ပတ်နေပြီး ပြည်တွင်းနှင့် နိုင်ငံတကာသတင်းများကို ဆင်ဆာနှင့်ကိုက်ညီအောင် တည်းဖြတ်လေ့ရှိသည်။
သတင်းနှင့် စာနယ်ဇင်းလုပ်ငန်းအောက်တွင် သတင်းစာသုံးစောင် ထုတ်ဝေပြီး လည်ပတ်နေသည်။